**Ο Μπέρτολτ Μπρεχτ (1898-1956) ήταν Γερμανός δραματουργός, σκηνοθέτης και ποιητής του 20ου αιώνα. Το 1933, με την άνοδο του ναζισμού στη Γερμανία, ο Μπρεχτ αυτοεξορίστηκε μέχρι το έτος 1948. Μετά την επιστροφή του στη Γερμανία το 1949, αφιερώνεται στην ποίηση και τη σκηνοθεσία των έργων του. Τα έργα του χαρακτηρίζονται από το πνεύμα καταδίκης του πολέμου και του μιλιταρισμού και από το αίτημα για την πνευματική και κοινωνική αφύπνιση του λαού.**

**Μπέρτολτ Μπρεχτ, Εγκώμιο στη μάθηση**

Μάθαινε και τ’ απλούστερα!

Γι’ αυτούς

που ο καιρός τους ήρθε

ποτέ δεν είναι πολύ αργά!

Μάθαινε το α β γ, δε σε φτάνει, μα συ

να το μαθαίνεις! Μη σου κακοφανεί!

Ξεκίνα! Πρέπει όλα να τα ξέρεις!

Εσύ να πάρεις πρέπει την εξουσία.

Μάθαινε, άνθρωπε στο άσυλο!

Μάθαινε, άνθρωπε στη φυλακή!

Μάθαινε, γυναίκα στην κουζίνα!

Μάθαινε, εξηντάχρονε!

Εσύ να πάρεις πρέπει την εξουσία.

Ψάξε για σχολείο, άστεγε!

Προμηθεύσου γνώση, παγωμένε!

Πεινασμένε, άρπαξε το βιβλίο: είν’ ένα όπλο.

Εσύ να πάρεις πρέπει την εξουσία.

Μην ντρέπεσαι να ρωτήσεις, Σύντροφε!

Μην αφεθείς να πείθεσαι

μάθε να βλέπεις συ ο ίδιος!

Ό,τι δεν ξέρεις ο ίδιος

καθόλου δεν το ξέρεις.

Έλεγξε το λογαριασμό

εσύ Θα τον πληρώσεις.

Ψάξε με τα δάχτυλα κάθε σημάδι 25

Ρώτα: πώς βρέθηκε αυτό εδώ.

Εσύ να πάρεις πρέπει την εξουσία.»

*Από τη συλλογή "Ποιήματα", μετάφραση:Νάντια Βαλαβάνη*

Λαμβάνοντας υπόψη σας το εισαγωγικό σημείωμα του κειμένου 3, τη χρήση προστακτικής έγκλισης και τη χρήση του β΄ ενικού προσώπου, να αναφέρετε τη βασική επιδίωξη του ποιητή και τις κυρίαρχες ιδέες που διαπερνούν το ποίημα (150-200 λέξεις).